
Projektas Nr. XVP-947 (2)

LIETUVOS RESPUBLIKOS 
METROLOGIJOS ĮSTATYMO NR. I-1452 38 STRAIPSNIO PAKEITIMO 
ĮSTATYMAS

2026 m.                           d. Nr.
Vilnius

1 straipsnis. 38 straipsnio pakeitimas
1. Pakeisti 38 straipsnio 2 dalį ir ją išdėstyti taip:
„2. Įvertinusi atsakomybėn traukiamo juridinio asmens finansinę padėtį ir kitas reikšmingas aplinkybes, jo rašytiniu prašymu, kai pateikiami atsakomybėn traukiamo juridinio asmens finansinę padėtį ar kitas reikšmingas aplinkybes pagrindžiantys įrodymai, Lietuvos Respublikos Vyriausybės įgaliota institucija turi teisę baudos ar jos dalies mokėjimą išdėstyti per laikotarpį iki vienų metų arba atidėti iki vienų metų, jeigu sumokėti baudos per šio straipsnio 1 dalyje nurodytą terminą juridinis asmuo negali dėl objektyvių priežasčių. Juridinio asmens prašymas baudos ar jos dalies mokėjimą išdėstyti per laikotarpį iki vienų metų arba atidėti iki vienų metų turi būti pateiktas iki Lietuvos Respublikos Vyriausybės įgaliotos institucijos nutarimo skirti sankciją – baudą priėmimo dienos. Lietuvos Respublikos Vyriausybės įgaliotos institucijos sprendimas įforminamas priimant nutarimą dėl juridiniam asmeniui paskirtos baudos ar jos dalies mokėjimo išdėstymo dalimis iki vienų metų pagal mokėjimo grafiką arba mokėjimo termino atidėjimo nustatytam laikotarpiui iki vienų metų. Po Lietuvos Respublikos Vyriausybės įgaliotos institucijos nutarimo priėmimo dienos paskirtos baudos mokėjimo išdėstymo klausimai sprendžiami Lietuvos Respublikos mokesčių administravimo įstatymo nustatyta tvarka.“
2. Pakeisti 38 straipsnio 3 dalį ir ją išdėstyti taip:
„3. Lietuvos Respublikos Vyriausybės įgaliotos institucijos nutarimas skirti sankciją – baudą yra vykdomasis dokumentas, vykdomas Mokesčių administravimo įstatymo ir Lietuvos Respublikos civilinio proceso kodekso nustatyta tvarka.“

2 straipsnis. Įstatymo įsigaliojimas ir taikymas
1. Šis įstatymas įsigalioja 2026 m. birželio 30 d. 
2. Iki 2026 m. birželio 29 d. Lietuvos Respublikos Vyriausybės įgaliotos institucijos priimti ir įsiteisėję nutarimai skirti sankciją – baudą vykdomi vadovaujantis iki 2026 m. birželio 29 d. galiojusiomis Lietuvos Respublikos metrologijos įstatymo nuostatomis. 

Skelbiu šį Lietuvos Respublikos Seimo priimtą įstatymą. 

